text: P-betaling i natur: Valg mellem pest og kolera
  05 december 2014 kl. 14.16
  Vicedirektør i Naturstyrelsen, Peter Ilsøe, mener, at betaling for parkering tæt på natur-steder, er et spørgsmål om pest eller kolera. Der er ikke penge til at opretholde servicen.
  - Naturstyrelsens økonomiske situation er sådan, at vi ikke vil kunne opretholde servicen på et niveau til borgene, som vi gerne vil, siger han og henviser til, at tiltaget skal skaffe indtægter til vedligeholdelse af borde og bænke, toiletter og til at fjerne affald, siger han til Ritzau.
  - Så vi havde valget mellem pest eller kolera: Enten at skære servicen yderligere ned eller se, om der kunne sikres ekstra indtægter til at sikre niveauet.
  Peter Ilsøe, der tidligere var skovrider i Sønderjylland, understreger, at de 19 steder, som er valgt, alle har alternative muligheder for at stille bilen ? gratis.
  - Det skal ikke være sådan, at det skal koste borgerne at ville ud i naturen.
  - Men vi har vurderet, at der er en betalingsvilje, hvis man vil holde tæt på attraktionen og et sted, hvor der er mange faciliteter som gode rengjorte toiletter, siger han og henviser til, at der allerede er betalingsparkering ved Møns Klint.
  Flere borgmestre har protesteret mod indførsel af betalings-parkering ? og dermed p-afgifter.
  Borgmester Erik Buhl, Varde Kommune, hvor to af de 19 områder ligger, frygter, at afgiften vil skræmme tyske turister væk.
  - Danmark er i forvejen et dyrt land at feriere i, så det sidste vi har brug for, er flere udgifter for turisterne, siger han.
  Hans kollega i Helsingør, Benedikte Kiær (K), foreslår, at styrelsen i stedet kunne havde løst det ved, at strandgæsterne skal betale for at benytte toiletterne ved strandene.
  Kim Valentin (V), der er borgmester i Gribskov Kommune, frygter, at initiativet helt kan holde folk væk fra stranden.
  - Strande er et frirum, som folk godt kan lide at komme op til og bare nyde livet, og så skal man belastes af parkeringsskiver og betaling, og det passer ikke ind i den struktur, vi har lagt, siger han til DR Nyheder.
  Også FDM, bilisternes organisation, har kritiseret ordningen, som de kalder en ren pengemaskine.
   
  Hovedstaden: Hjortekær i Jægersborg Dyrehave - Helårs betalingsparkering Hovedstaden: Springforbi i Jægersborg Dyrehave - Helårs Nordsjælland: Tisvildeleje Strand - Sæsonbetinget betalingsparkering Nordsjælland: Liseleje Strand - Sæson Nordsjælland: Eghjorten naturlegeplads ved Hillerød - Sæson Nordsjælland: P-plads ved Hornbæk Havn - Helårs Nordsjælland: Stejlepladsen i Hornbæk - Helårs Nordsjælland: P-plads Stængehus og Lille Kulgab - Sæson Bornholm: Opalsøen på Bornholm - Sæson Vestsjælland: Rørvig Sandflugtsplantage, stranden ved Rørvig - Sæson Fyn: Gåsebjergsand - Helårs Sønderjylland: Haderslev Dyrehave - Helårs* Kronjylland: Sletterhage på Helgenæs - Sæson Thy: Bulbjerg - Sæson Vendsyssel: Råbjergmile ved Skagen - Sæson Vendsyssel: Den tilsandede Kirke - Sæson Blåvandshuk: Børsmose - Sæson Blåvandshuk: Hafniagrunden - Sæson* Storstrøm: Liselund - SæsonKilde: Naturstyrelsen.
  
  